Zim-minister se dogter se dood by Ikeys steeds 'n raaisel | Maroela Media
Prof Jonathan Moyo, minister van hoër onderwys in Zimbabwe (Foto: Twitter)
Die 20-jarige Zanele Moyo is op 17 Oktober dood aangetref in haar privaat woonstel, wat nie op die kampus was nie. Sy was 'n tweedejaarstudent en dogter van Jonathan Moyo, Zimbabwe se minister van hoër onderwys.
Gerugte het in Zimbabwe die ronde gedoen dat Zanele se liggaam na Zimbabwe teruggestuur is, sonder sommige van die organe, ná 'n nadoodse ondersoek in Suid-Afrika gedoen is.
Na die begrafnis het die Chronicle, 'n staatskoerant in Zimbabwe, berig dat Zanele "sonder 'n hart" begrawe is. Die koerant het gesê dit het eers tydens 'n tweede nadoodse ondersoek in Zimbabwe aan die lig gekom.
Motsoaledi en dr. David Parirenyatwa, minister van gesondheid in Zimbabwe, het Donderdag "die raaisel rondom die tragiese dood" bespreek, ná 'n verklaring uitgereik is oor hoe hulle die saak kan oplos.
"Daar is ook ingestem dat die ministerie van gesondheid in Suid-Afrika en hul eweknieë in Zimbabwe, met behulp van die betrokke owerhede en kenners van albei lande die proses sal versnel om finaliteit te bring," lui die verklaring. Tydens dié proses sal die ondersoek en vordering gemaak, nadoodse prosedures en bevindings en die repatriasie van die "vermiste organe" hersien word.
Die ministers het ook van die geleentheid gebruik gemaak om hul diepste medelye te toon met die Moyo-gesin.
Wat n patetiese hantering van so n hartseer geleentheid. Ons wiele val eenvoudig oral af. Kan ons mense niks regdoen nie? Of is dit maar AFRIKA? Onaanvaarbaar!!!!
Die Zim minister werk vir `n ou wie alle wit mense uit sy land wil gooi – aldus die rede waarom daar nie `n paslike universiteit in se eie land is nie. Nou plaas die Zim elite hulle kroos maar in aangrensende lande waar wit mense nog bestaan .. en hulle universiteite.
Daar is daagliks opgefoeterde mediese prosedures op lewendige mense in ons staats hospitale. Hoeveel keer het Aaron by daardie mense aangeklop om simpatie te betoon? Some animals are more equal than others
Blameer die visie-kanselier en sy betoger-seun..
As sy dogter uit sy huis uit na die naaste universiteit in Harare toe gegaan het, het sy miskien vandag nog geleef? Maar dis seker maar moeilik as jy en jou eie regering die universiteit wat daar was……deur jou eie toedoen vernietig het?